روس گازینی تورکیه و داوامیندا آوروپایا داشیماسی پلانلانان تورک آخیم دوغالگاز بورو کمری پروژه‌سی‌نین دنیز بؤلومو ایشلری‌نین یوزده 95ی تاماملانیب.
روس انرژی شیرکتی گازپروم‌دان ائدیلن یازی‌لی آچیقلامادا، بورو کمری‌نین قارا دنیز دیبینه یئرلشدیریلن ایکی درین دنیز کئچید کمری‌نین توپلام اوزون‌لوغونون 1.775 کیلومتره چاتدیغی قئید اولونوب.
پروژه‌نین روسیانین آناپا بؤلگه‌سین‌دکی ساحیل باغلانتی بؤلگه'‌سی‌نین ایشلری‌نین باشا چاتدیغی بیل‌دیریلن آچیقلامادا،
تورک آخیم'ین دنیز بؤلوم ایشلری‌نین ده یوزده 95ی تاماملانیب. تورکیه‌نین کیییکؤی بؤلگه'سیندکی ایشلری ایسه داوام ائدیر". معلوماتینا یئر وئریلیب.
گازپرومون باشقانی معاوینی آلکساندر مدودئو بیر مدت اوّل وئردیگی بیاناتدا، تورک آخیم'دا ایکینجی کمرین قورو بؤلومو‌نون تیکینتی‌سینه 2019دا باشلاماغی پلانلاشدیردیق‌لارینی بیلدیرمیشدی.
روس گازینی تورکیه‌یه، تورکیه اوزرین‌دن آوروپایا داشییا‌جاق تورک آخیم طبیعی گاز بورو خطی هر بیری ایللیک 15.75 میلیارد متر مکعب ظرفیته مالیک ایکی خط‌دن عبارت اولا‌جاق.
پروژه‌ده ایکینجی کمرین یونانیستان واسطه‌سیله ایتالیایا و یا بولغاریستان اوزرین‌دن صربیستانا چاتدیریلماسی قیمتلن‌دیریلن مسیر‌لر آراسیندا یئرلشیر.
